Archikatedralny sobór sw. Jurë we Lwòwie

Archikatedralny sobór sw. Jurë we Lwòwie (ùkr. Архикатедра́льний собо́р Свято́го Ю́ра) – katédra we Lwòwie, historyczny stolëcë zôpôdny Ùkrajinë. Bùdowónô bëła w latach 1744-1760 i stoi na ùrzmie w centrum gardu. Dzys je to cerkwiô lwòwsczi archidiecezje Ùkrajińsczégò Greckòkatolëcczégò Kòscoła. Historiô Na ùrzmie ju w XIII stalacym stała kaplëca i chëczë klôsztorników. Kòl 1280 rokù princ Lew Halicczi zbùdowôł drzewianą cerkwiã i klôsztór. Pò tim, jak w 1340 pierwòszné zabùdowania òstałë spôloné, pòwsta ceglanô gòtickô swiãtnica. Zbùdowónô dalek za gardowima mùrama, nie òsta dosygnãtô przez wiôldżi òdżin we Lwòwie w 1527 rokù. W latach 1743-1744 gòtickô swiãtnica òsta zrénowónô, a w ji plac pòwstôł nowi bùdink, pòdług projektu lwòwsczégò architekta Bernarda Meretyna. Bùdacjô rozpòczãła sã jesz w 1744 rokù. Pò smiercë Meretyna w 1759, do 1764 bùdowã prowadzył Klemens Fesinger. Bùtnowi wëzdrzatk skùńczono w 1772 rokù. W 1946 rokù, na lwòwsczim pseùdosobòrze, stalinowskô wëszëzna ZSRR zniosła Gerckòkatolëcczi Kòscół w Ùkrajinie i włãczëła jegò sztrukturë do Rusczi Prawòsławny Cerkwie. Apòsztolskô Stolëca nie ùznała pòstanowieniów sobòru, a procëmné decyzjóm dëchòwieństwò pòtkało sã z represjama[Pòtrzébné zdrzódło]. W 1990 rokù sobór sw. Jurë wrócył do grekòkatolëków, a zwòłóny w pòstãpnym rokù synod ògłosył òdnowienié sztruktur Greckòkatolëcczégò Kòscoła w Ukrajinie. W 2005 rokù sedzbã metropòlie òsta przeniesonô do Czijewa, a Lwów òstôł sedzbą eparchie. Przëpisë Bùtnowé lënczi Commons: Archikatedralny sobór sw. Jurë we Lwòwie – Zbiérk òdjimków na Wikimedia Commons Собор Святого Юра – пример львовского барокко; lviv-tourist.info https://ugcc.lviv.ua